Germano Jori

Germano Jori (San Pê d'Ænn-a, 7 Ottobre 1904 – 13 Lüggio 1944) o l'è stæto un partigian (nomme de battaggia Renato), comandante di GAP de Zena.

 I GAP 
I GAP (Gruppi d'Azione Patriottica) ean formasioin partigianne che agivan in çittæ; nasceivan da unna inisiativa piggiä dao Partio Comunista zà in to màzzo do 1943, ma a sö asion a l'inisiava solo in to dixembre do meximo anno. Primmi comandanti di GAP son stæti Giacomo Buranello e, appunto, Germano Jori, che zà durante o ventennio fascista o l'ea stæto imprexionnou in quante oppozitô do fascismo.

 A morte in combattimento 
Ao momento dell'asion che a doveiva conclüdise con o sö sacrifisio, Jori o l'ea riçercou da tempo, essendo stæto individuou da o questô d'a Repübblica de Salò, Veneziani. A seguito de unna serie de arresti in te i membri da Rexistensa, o 13 lüggio 1944 Jori, che o l'ea insemme a Domenico Chiappe e Vladimiro Diodati (Paolo) o vegniva intercettou da unna pattuglia di Battaglioni M in Sampedenna, all'incroxio tra Via Gioberti e quella che oua a se ciamma Via Buranello.
Pe permette ai sö amixi de salvase, o comandante di GAP o se lanciava contra o nemigo, perdendo a vitta in te o scontro a fögô che seguiva. O sö gesto o permetteiva a Paolo e Chiappe de sottraise all'arresto; Paolo o saieva poi anæto in ta zona partigianna de montagna e diventou Comandante de Divixion.

 Riconoscimenti 
Germano Jori o l'è stæto insignio de a Medaggia d'Argento ao valore militare ä memoia; inoltre gh'è stæto intitolou unna stradda de Certosa.

 Bibliografia 


 Vôxe corelæ (partigiani) 
 Martiri de Gallaneô
 Giacomo Buranello
 Walter Fillak
 Divixon Garibaldi "Cichero"

Categorîa:Gente de Liguria
Categorîa:Stöia
Categorîa:Biografìe